傅明憲大談昔日拍攝趣事 因用藝名搞到冇人記得
2024年04月08日 22:21
東網電視
更多新聞短片
經典電影《開心鬼》今日(8日)舉行四十周年放映活動,請來昔日的演員李麗珍、袁潔瑩、傅明憲、葉子楣及高志森等出席。黃百鳴受訪時表示:「今日係我正日生日,亦係《開心鬼》40年前嘅今日開鏡,我個女特登搵返套戲出嚟,做一個另類生日慶祝,時間過得好快。」問他會如何慶祝?黃百鳴表示:「就係同400位好朋友睇番自己嘅作品,好開心搵返導演編劇,麥秋老師當年搞咗個中學生戲劇比賽,我選佢做冠軍,攞咗佢劇本做藍本,馬偉豪仲做埋編劇,佢哋今日都有嚟現場。」至於生日願望,黃百鳴說:「身體健康,公司拍多啲好戲。(想電影市道快啲好返?)應該會好㗎喇,我哋齊齊做好佢。」
有份拍第二集《開心鬼放暑假》的傅明憲,分享了昔日的拍攝趣事,「當時係高志森導演發掘我嘅,佢叫我去試鏡,記得第一日開工屋企人唔放心,叫咗個工人姐姐陪住我,嗰時係14歲。」而傅明憲透露當時入行是用藝名「孫慧」,直至加入無綫後才用回真名,她稱:「所以冇人記得我呢個藝人,記得當年有個遊戲節目嘅一百萬終極問題,問《開心少女組》有4個人,但冇人記得孫慧同傅明憲係同一個人。」
傅明憲憶述當年拍攝十分開心,「做學生唔使乜演技,做返自己,拍戲時又有食嘢,好開心。(再拍?)唔會請我做學生啩,做『逃學威龍超級留班生』咩?或者做校長囉!(有戲癮?)我驚跟唔上,平時睇戲見啲演唱好犀利,我覺得我出番嚟會好小學雞,完全跟唔上。」